CELEX: 62014TN0359
Language: lv
Date: 2014-05-27 00:00:00
Title: Lieta T-359/14: Prasība, kas celta 2014. gada 27. maijā  – Federación Nacional de Cafeteros de Colombia /ITSB – Accelerate  ( “COLOMBIANO COFFEE HOUSE” )

4.8.2014   
            
            
               LV
            
            
               Eiropas Savienības Oficiālais Vēstnesis
            
            
               C 253/44
            
         Prasība, kas celta 2014. gada 27. maijā – Federación Nacional de Cafeteros de Colombia/ITSB – Accelerate (“COLOMBIANO COFFEE HOUSE”)
   (Lieta T-359/14)
   2014/C 253/59
   Valoda, kādā sagatavots prasības pieteikums – spāņu
   
      Lietas dalībnieki
   
   
      Prasītāja: Federación Nacional de Cafeteros de Colombia (Bogota, Kolumbija) (pārstāvji – A. Pomares Caballero un M. Pomares Caballero, advokāti)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Accelerate s.a.l. (Beiruta, Libāna)
   
      Prasītājas prasījumi:
   
   
               —
            
            
               grozīt Iekšējā tirgus saskaņošanas biroja (preču zīmes, paraugi un modeļi) Apelāciju piektās padomes 2014. gada 27. marta lēmumu lietā R 1200/2013–5 tādējādi, lai tiktu atzīts, ka šajā lietā ir īstenojušies nosacījumi, lai tiktu piemērots gan Regulas Nr. 207/2009 53. panta 1. punkta c) apakšpunktā paredzētais relatīvs spēkā neesamības pamats, gan Regulas Nr. 207/2009 52. panta 1. punkta a) apakšpunktā paredzētais absolūts spēkā neesamības pamats vai Regulas Nr. 510/2006 14. pantā paredzētais spēkā neesamības pamats – attiecībā uz visām precēm un pakalpojumiem, saistībā ar kuriem iesniegts pieteikums par spēkā neesamības atzīšanu;
            
         
               —
            
            
               vai pakārtoti – atcelt minēto lēmumu daļā, kurā noraidīts pieteikums par spēka neesamības atzīšanu attiecībā uz precēm, kas ietilpst 30. klasē, “rīsi, tapioka, sāgo, milti un graudaugu produkti; maize, konditoreja un saldumu ražošana, saldējumi; medus; melases sīrups; raugs, cepamais pulveris; sāls; sinepes; etiķis, (salātu) mērces; garšvielas; ledus”, un attiecībā uz 43. klasi – “restorānu (ēdināšanas iestāžu) pakalpojumi; uzņemšana un izmitināšana”;
            
         
               —
            
            
               katrā ziņā piespriest ITSB segt savus un atlīdzināt prasītājas tiesāšanās izdevumus.
            
         
      Pamati un galvenie argumenti
   
   
      Reģistrēta Kopienas preču zīme, par kuru iesniegts pieteikums par spēkā neesamības atzīšanu: grafiska preču zīme ar vārdiskiem elementiem “COLOMBIANO COFFEE HOUSE” attiecībā uz precēm un pakalpojumiem, kas ietilpst 30. un 43. klasē – Kopienas preču zīme Nr. 4 6 35  553
   
      Kopienas preču zīmes īpašniece: Accelerate s.a.l.
   
      Lietas dalībniece, kas lūdz atzīt Kopienas preču zīmi par spēkā neesošu: prasītāja
   
      Pieteikuma par spēkā neesamības atzīšanu pamatojums: aizsargāta ģeogrāfiskās izcelsmes norāde “Café de Colombia”
   
      Anulēšanas nodaļas lēmums: pieteikumu par spēkā neesamības atzīšanu noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati:
   
               —
            
            
               Regulas Nr. 510/2006 14. panta pārkāpums;
            
         
               —
            
            
               Regulas Nr. 207/2009 8. panta 4. punkta kopsakarā ar Regulas Nr. 510/2006 13. pantu pārkāpums;
            
         
               —
            
            
               būtisku procesuālo normu pārkāpums pamatojuma nenorādīšanas dēļ;
            
         
               —
            
            
               Regulas Nr. 207/2009 7. panta 1. punkta k) apakšpunkta pārkāpums;
            
         
               —
            
            
               Regulas Nr. 207/2009 7. panta 1. punkta g) apakšpunkta pārkāpums.